CELEX: 62012TN0562
Language: lv
Date: 2012-12-24 00:00:00
Title: Lieta T-562/12: Prasība, kas celta 2012. gada 24. decembrī — Dalli /Komisija

16.2.2013   
            
            
               LV
            
            
               Eiropas Savienības Oficiālais Vēstnesis
            
            
               C 46/24
            
         Prasība, kas celta 2012. gada 24. decembrī — Dalli/Komisija
   (Lieta T-562/12)
   2013/C 46/43
   Tiesvedības valoda — angļu
   
      Lietas dalībnieki
   
   
      Prasītājs: John Dalli (St. Julians, Malta) (pārstāvji — L. Levi, A. Alamanou un S. Rodrigues, lawyers)
   
      Atbildētāja: Eiropas Komisija
   
      Prasītāja prasījumi:
   
   
               —
            
            
               atcelt 2012. gada 16. oktobra mutvārdu lēmumu par viņa atcelšanu no amata ar tūlītēju spēku, ko pieņēmis Eiropas Komisijas priekšsēdētājs;
            
         
               —
            
            
               piespriest atbildētājai atlīdzināt morālo un materiālo kaitējumu;
            
         
               —
            
            
               piespriest atbildētājai segt visus tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza piecus pamatus:
   
               1)
            
            
               ar pirmo pamatu tiek apgalvots, ka esot pārkāpts LESD 245. un 247. pants, jo apstrīdēto lēmumu esot pieņēmusi persona, kas neesot bijusi kompetenta to darīt;
            
         
               2)
            
            
               ar otro pamatu tiek apgalvots tiek apgalvots, pakārtoti, ka esot pārkāpts LES 17. panta 6. punkts un vispārējais tiesiskās noteiktības princips, jo apstrīdēto lēmumu nevarot likumīgi uzskatīt par prasību prasītājam atkāpties no amata;
            
         
               3)
            
            
               ar trešo pamatu tiek apgalvots, ka esot pieļautas acīmredzamas kļūdas un pārkāpti procesuālie noteikumi, jo apstrīdētajam lēmuma neesot likumīga pamata un OLAF secinājumi, uz kuriem ir balstīts apstrīdētais lēmums, izrietot no prettiesiska procesa;
            
         
               4)
            
            
               ar ceturto pamatu tiek apgalvots, ka esot pārkāptas tiesības uz aizstāvību, jo prasītājam neesot tikusi dota iespēja novērtēt pret viņu izvirzītos faktus;
            
         
               5)
            
            
               ar piekto pamatu tiek apgalvots, ka esot pārkāpts samērīguma princips, jo prasītājs neesot varējis zināt, kādi bija apstrīdētā lēmuma likumīgie mērķi un vai tika izvērtēta citu mazāk bargu pasākumu piemērošana.